paleleremanipun penganten kakung, saperlu atur uninga bilih titiwanci sampun prayogi pengantin kakung kalarapaken manjing ing sasana pahargyan.Sapraptanipun ing wiwara ngajeng kandhek sawatawis, saperlu katindakaken tatacara pasrah panampining penganten kakung.Purna pasrah lan panampi kasusul panggihing penganten.Sarampungipun tatacara adat punika kanthi siningepan sindur ingkang ibu kairing tumuju palenggahan.Sasampunipun satata lenggah tumunten katindakaken tatacara krobongan.Katungka rawuhipun besan sapangiringipun, tumapak ing titilaksana besan mertui.Sasampunipun lenggah kanthi prayogi, katindakaken tatacara adat sungkeman.Salajengipun titilaksana candhakipun, ingkang mengku damel badhe sowan ing ngarsa panjenengan saperlu hamanembrama ngaturaken pambagyahayu.Para tamu kakung-putri ingkang kinormatan, minangka pratandha paripurnaning pahargyan, manawi penganten sampun